በግንቦት ወር ከቆዳና ከቆዳ ምርቶች 10.8 ሚሊዮን ዶላር ገቢ ተገኘ
– ኢትዮጵያ በግንቦት ወር ከቆዳና ከቆዳ ምርቶች 10.8 ሚሊየን የአሜሪካን ዶላር ገቢ አገኘች።ካለቀለት ቆዳ 8 ሚሊየን ዶላር ፣ ከጫማ  1 ሚሊየን ዶላርና ከቆዳ ጓንት 101 ሺህ የአሜሪካን ዶላር ማግኘት ተችሏል።በእድገት እና ትራንስፎርሜሽን እቅዱ ከፍተኛ ትኩረት ከተሰጣቸው  የኢንዱስትሪ ዘርፎች አንዱ የሆነው ቆዳ እና የቆዳ ውጤቶች ፥ ባለፉት 11 ወራት ካለቀለት ቆዳ  91 ሚሊየን ፣ከጫማ 16 ሚሊየን ፣ ከቆዳ ጓንት 2 ሚሊየን ፣ከቆዳ አልባሳት 135 ሺህ ዶላር  ገቢ አስገኝቷል።ይህንን ማሳካት የተቻለው በመስኩ የተሰማሩ 26 ፋብሪካዎች ወደ ውጭ ከላኳቸው ምርቶች መሆኑን የኢትዮጵያ ቆዳ ልማት ኢንስቲትዩት አስታውቋል። (ኤፍ ቢ ሲ)